ORDE do 3 de abril de 2008 pola que se clasifica de interese tecnolóxico a Fundación Centro Tecnolóxico de Telecomunicacións de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/04/2008

Visto o expediente de clasificación da Fundación Centro Tecnolóxico de Telecomunicacións de Galicia, con domicilio en Vigo.
Supostos de feito.
1. Fernando Xabier Blanco Álvarez, na súa condición de presidente do padroado, formulou solicitude de clasificación para os efectos da súa inscrición no Rexistro de Fundacións de Interese Galego.
2. A fundación foi constituída en escritura pública outorgada en Vigo, o doce de decembro de dous mil sete, ante o notario José María Rueda Pérez, co número de protocolo dous mil seiscentos dezasete pola Xunta de Galicia, a Universidade de Vigo, a Universidade de Santiago de Compostela, a Universidade da Coruña, a Fundación R, Egatel, S.L., Sistemas Integrados de Servicios de Telecontrol, S.L., Televés, S.A., Tredess 2010, S.L., Arantia 2010, S.L., Arteixo Telecom, S.A., Tele2 Telecomunication Services, S.L., Indra Sistemas, S.A., Telefónica España, S.A., e por Ineo, Asociación Multisectorial de Nuevas Tenologías de la Información y de la Comunicación.
3. Segundo establece o artigo 7 dos estatutos, o obxecto da fundación consistirá en contribuír ao fortalecemento, potenciación, crecemento e mellora da competitividade na industria das tecnoloxías da telecomunicación de Galicia mediante o logro da excelencia na investigación e o desenvolvemento tecnolóxico. De maneira prioritaria, este obxecto concretarase na construción, dotación de recursos, posta en marcha e xestión do Centro Tecnolóxico de Telecomunicacións de Galicia.
Outros fins específicos da fundación serán:
a) A produción, promoción e divulgación do coñecemento, especialmente no campo das tecnoloxías da telecomunicación, así como a formación de persoal técnico e científico experto en tales tecnoloxías.
b) O fomento de colaboracións académicas e científicas con universidades e grandes centros de investigación nacionais e estranxeiros especializados en tecnoloxías da telecomunicación.
c) O establecemento de colaboracións e outros mecanismos de cooperación na forma que legalmente proceda, coas administracións públicas e o sector privado nas materias propias da súa actividade, para a mellora da súa capacidade tecnolóxica.
d) O acercamento, confluencia e coordinación das investigacións básica e aplicada, operando como centro de transferencia de tecnoloxía cando resulte procedente.
e) A organización de encontros e reunións científico-tecnolóxicos de ámbito autonómico, nacional e internacional.
f) Calquera outra finalidade que o padroado considere de interese para os beneficiarios da fundación.
4. O padroado da fundación estará integrado por:
­Xunta de Galicia representada por Fernando Xabier Blanco Álvarez, Emilio Nogueira Moure, Salustiano Mato de la Iglesia, Xulia Guntín AraÚjo, María Elena Amalia Veiguela Martínez, Rafael Isaac Juanatey Mayán e Anxo Ramón Calvo Silvosa.
­Universidade de Vigo, representada por Manuel Joaquín Reigosa Roger, e Domingo Docampo Amoedo.
­Universidade de Santiago de Compostela, representada po Juan Enrique Arias Rodríguez e Alberto José Bugarín Diz.
­Universidade da Coruña, representada por Luis Fernando Barral Losada e María Concepción Herrero López.
­Fundación R, representada po Antonio Luis Rodríguez del Corral.
­Egatel, S.L., representada por Francisco Javier Enrique Acosta Cameselle.
­Sistemas Integrados de Servicios de Telecontrol, S.L., representada por Gabriel Ignacio Loyácono Pardo.
­Televés, S.A., representada por José Luis Fernández Carnero.
­Tredes 2010, S.L., representada por José Santiago Rey Requejo.
­Arantia 2010, S.L., representada por Jacobo Penide Quintela.
­Arteixo Telecom, S.A., representada por Rafael Valcalce Baiget.
­Tele2 Telecomunicación Services, S.L., representada por Juan José Rivero Graña.
­Indra Sistemas, S.A., representada por Eduardo Pablo Romero Bandeira.
­Ineo, Asociación Multisectorial de Nuevas Tecnologías de la Información y de la Comunicación, representada por Jorge Antonio Cebreiros Arce.
­Telefónica España, S.A., representada por José Ángel Veiga Abeledo.
Dos anteriormente nomeados, foron designados os seguintes cargos:
Presidente: Fernando Xabier Blanco Álvarez.
Vicepresidente: José Luis Fernández Carnero.
Secretario: Manuel Joaquín Reigosa Roger.
Os restantes membros do padroado serán vogais.
5. A comisión integrada polos secretarios xerais de todas as consellerías eleva ao conselleiro de Presidencia, Administracións Públicas e Xustiza proposta de clasificación como de interese tecnolóxico da Fundación Centro Tecnolóxico de Telecomunicacións de Galicia, dado o seu obxecto e finalidade, polo que, véndose cumpridos os requisitos exixidos na Lei 12/2006, do 1 de decembro, de fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede a súa clasificación como de interese tecnolóxico e a súa adscrición á Consellería de Innovación e Industria.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, corresponde a esta consellería a clasificación da fundación e a adscrición á consellería correspondente, que exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de Secretarios Xerais na súa reunión do día trinta e un de marzo de dous mil oito.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 12/2006, do 1 de decembro, de fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar de interese tecnolóxico a Fundación Centro Tecnolóxico de Telecomunicacións de Galicia, adscribíndoa á Consellería de Innovación e Industria, que exercerá plenamente o protectorado sobre ela.
Santiago de Compostela, 3 de abril de 2008.
José Luis Méndez Romeu
Conselleiro de Presidencia, Administracións Públicas e Xustiza